Richard Gerstl

Richard GERSTL (la 14-an de septembro 1883, en Vieno - la 4-an de novembro 1908, samloke) estis aŭstra pentristo kaj desegnisto konata pro siaj esprimplenaj portretoj kaj lia persona stilo ligita al ekspresionismo Hans Morgenstern "Jüdisches Biographisches Lexikon", Lit Verlag

 Vivo 
En 1898, 15-jaraĝa, Gerstel estis akceptita en la Akademio de Belartoj en Vieno. Li komencis pentri en modernisma stilo, sed malaprobis la stilon de la viena secesio, de Gustav Klimt, kaj la Jugendstil. Baldaŭ li komencis pli personan stilon, pli proksiman al ekspresionismo.

Gerstel estis pioniro de aŭstra ekspresionismo kaj apartenis dum jaroj al la viena avangarda rondo kiel juna artisto. Lia ekspozicio de la 7-a ĝis la 14-a de julio 1907 en la Akademio de Belartoj en Vieno estas la nura konata ekspozicio de liaj verkoj, kiu okazis dum lia vivo.

Li faris portretojn de granda psikologia introspekto, kiel ekzemple tiuj faritaj al la familio de la komponisto Arnold Schönberg, kiu estis amiko lia. Li translokiĝis en sian loĝejon kaj komencis amaferon kun Mathilde, la edzino de la komponisto, kiu forlasis ŝian edzon kaj forkuris kun li. Kiam la amafero abrupte finiĝis, li iris en sian studion la nokton de la 4-an de novembro 1908 kaj bruligis multon da siaj laboraĵoj kaj korespondado, kaj fine sinmortigis per pendumo.

Li ne estis laŭdita dum lia vivdaŭro kaj lia laboro falis en forgeson ĝis la 1930-aj jaroj, kiam ĝi estis postulita fare de la artkomercisto Otto Kallir. Baldaŭ poste, la nazia ĉeesto en Aŭstrio malhelpis la plian agnoskon de la artisto kaj nur post la Dua mondmilito Gerstl estis konata en Usono.

Ekspozicio lia estis poste montrita en Munkeno, Berlino kaj Aachen. Lia figuro iĝis esenca persono en la aŭstra arta scenejo, inspirante artistojn de la postmilita periodo. Ekde la okdekaj jaroj, kun la inkludo de liaj verkoj en artekspozicioj pri arto en Vieno komence de la 20-a jarcento, la loko de Gerstel en la kanono de arthistorio estis rekonita. El la 66 pluvivaj pentraĵoj kaj 8 konfidencaj desegnaĵoj, multaj estas en la Leopold muzeo en Vieno.

 Elektitaj laboroj 

 Fontoj 
 Chilvers, Ian (2007). Arta Vortaro . Redakcia Alianco, Barcelono. ISBN 978-84-206-6170-4 .
 Gerstl Rikardo. Österreichisches Biographisches Lexikon, Wien 1957, S. 429
 Lea Singer, Wahnsinns Liebe , München: Dt. Verl.-Anst. 2003 ISBN 3-421-05790-7

 Referencoj 

 Eksteraj ligiloj 

 Biografio, Literaturo kaj Laboroj de Richard Gerstl

Kategorio:Aŭstraj pentristoj